CELEX: 32015R0045
Language: fi
Date: 2015-01-14 00:00:00
Title: Komission asetus (EU) 2015/45, annettu 14 päivänä tammikuuta 2015 , Euroopan parlamentin ja neuvoston direktiivin 2007/46/EY ja komission asetuksen (EY) N:o 692/2008 muuttamisesta siltä osin kuin kyse on kevyiden hyötyajoneuvojen hiilidioksidipäästöjä vähentävistä innovatiivisista teknologioista  ETA:n kannalta merkityksellinen teksti

15.1.2015   
            
            
               FI
            
            
               Euroopan unionin virallinen lehti
            
            
               L 9/1
            
         KOMISSION ASETUS (EU) 2015/45,
   annettu 14 päivänä tammikuuta 2015,
   Euroopan parlamentin ja neuvoston direktiivin 2007/46/EY ja komission asetuksen (EY) N:o 692/2008 muuttamisesta siltä osin kuin kyse on kevyiden hyötyajoneuvojen hiilidioksidipäästöjä vähentävistä innovatiivisista teknologioista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta 20 päivänä kesäkuuta 2007 annetun Euroopan parlamentin ja neuvoston asetuksen (EY) N:o 715/2007 (1) ja erityisesti sen 5 artiklan 3 kohdan,
   ottaa huomioon puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY (puitedirektiivi) (2) ja erityisesti sen 39 artiklan 2 kohdan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksessa (EU) N:o 510/2011 (3) säädetään, että innovatiivisten teknologioiden avulla saavutetut hiilidioksidisäästöt olisi otettava huomioon kunkin valmistajan keskimääräisten hiilidioksidipäästöjen laskennassa. Komission täytäntöönpanoasetuksessa (EU) N:o 427/2014 (4) vahvistetaan kevyiden kuljetusajoneuvojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelyjä koskevat yksityiskohtaiset säännöt.
            
         
               (2)
            
            
               Jotta voidaan ottaa huomioon innovatiivisten teknologioiden avulla saavutetut hiilidioksidisäästöt kunkin valmistajan tavoitteenmukaisten hiilidioksidipäästöjen laskennassa ja varmistaa yksittäisten ajoneuvojen hiilidioksidisäästöjen rekisteröinnin ja seurannan tehokkuus, ekoinnovaatioilla varustetut ajoneuvot olisi sertifioitava ajoneuvon tyyppihyväksynnän yhteydessä ja hiilidioksidisäästöt olisi, kuten täytäntöönpanoasetuksen (EU) N:o 427/2014 11 artiklan 2 kohdassa säädetään, täsmennettävä erikseen sekä tyyppihyväksyntäasiakirjoissa että vaatimustenmukaisuustodistuksessa direktiivin 2007/46/EY mukaisesti.
            
         
               (3)
            
            
               Tämän vuoksi on tarpeen muuttaa tyyppihyväksyntämenettelyssä käytettäviä asiakirjoja kuvastamaan asianmukaisesti ekoinnovaatioihin liittyviä tietoja.
            
         
               (4)
            
            
               Tyyppihyväksyntätarkoituksiin käytettävien asiakirjojen muuttamisen tavoitteena on antaa tarkastusviranomaisille asianmukaisia tietoja ekoinnovaatioilla varustettujen kevyiden kuljetusajoneuvojen sertifioimiseksi ja sisällyttää ekoinnovaatioiden tuottamat hiilidioksidisäästöt osaksi ajoneuvon tyyppiä, varianttia tai versiota kuvaavia tietoja.
            
         
               (5)
            
            
               Komission asetuksessa (EY) N:o 692/2008 (5) annetaan hallinnolliset säännökset, jotka koskevat ajoneuvojen vaatimustenmukaisuuden tarkastamista hiilidioksidipäästöjen osalta, sekä asetetaan kyseisten ajoneuvojen hiilidioksidipäästöjen ja polttoaineenkulutuksen mittaamista koskevat vaatimukset.
            
         
               (6)
            
            
               Sen vuoksi direktiiviä 2007/46/EY ja asetusta (EY) N:o 692/2008 olisi muutettava.
            
         
               (7)
            
            
               Valmistajille ja kansallisille viranomaisille olisi annettava riittävä valmisteluaika, jotta ne voivat sopeuttaa menettelynsä uusiin sääntöihin.
            
         
               (8)
            
            
               Valmistajilla olisi oltava mahdollisuus hakea innovatiivisten teknologioiden soveltamisen myötä saatuja hiilidioksidisäästöjä koskevaa sertifiointia vapaaehtoisesti jo ennen uusien sääntöjen soveltamispäivää.
            
         
               (9)
            
            
               Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan direktiivin 2007/46/EY liitteet I ja IX tämän asetuksen liitteen I mukaisesti.
   2 artikla
   Muutetaan asetuksen (EY) N:o 692/2008 liitteet I ja XII tämän asetuksen liitteen II mukaisesti.
   3 artikla
   Kansalliset viranomaiset eivät tämän asetuksen voimaantulopäivästä alkaen saa evätä EY-tyyppihyväksyntää tai kansallista tyyppihyväksyntää tämän asetuksen vaatimusten mukaisilta ajoneuvotyypeiltä.
   Hiilidioksidipäästöjä vähentävillä innovatiivisilla teknologioilla varustetuille ajoneuvotyypeille on 1 päivästä tammikuuta 2016 lähtien myönnettävä tyyppihyväksyntä direktiivin 2007/46/EY ja asetuksen (EY) N:o 692/2008, sellaisina kuin ne ovat muutettuina tällä asetuksella, mukaisesti.
   Valmistajien on viimeistään 1 päivästä tammikuuta 2016 lähtien annettava kaikille uusille ajoneuvoille vaatimustenmukaisuustodistus direktiivin 2007/46/EY ja asetuksen (EY) N:o 692/2008, sellaisina kuin ne ovat muutettuina tällä asetuksella, mukaisesti.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä tammikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 171, 29.6.2007, s. 1.
   
      (2)  EUVL L 263, 9.10.2007, s. 1.
   
      (3)  Euroopan parlamentin ja neuvoston asetus (EU) N:o 510/2011, annettu 11 päivänä toukokuuta 2011, päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi (EUVL L 145, 31.5.2011, s. 1).
   
      (4)  Komission täytäntöönpanoasetus (EU) N:o 427/2014, annettu 25 päivänä huhtikuuta 2014, kevyiden kuljetusajoneuvojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EU) N:o 510/2011 mukaisesti (EUVL L 125, 26.4.2014, s. 57).
   
      (5)  Komission asetus (EY) N:o 692/2008, annettu 18 päivänä heinäkuuta 2008, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008, s. 1).
   
      LIITE I
      Muutetaan direktiivin 2007/46/EY liitteet I ja IX seuraavasti:
      
                  1)
               
               
                  korvataan liitteessä I oleva 3.5.6 ja 3.5.6.1 kohta seuraavasti:
                  
                              ”3.5.6
                           
                           
                              Asetuksen (EY) N:o 443/2009 12 artiklassa (luokan M1 ajoneuvot) tai asetuksen (EU) N:o 510/2011 12 artiklassa (luokan N1 ajoneuvot) tarkoitettu ekoinnovaatiolla varustettu ajoneuvo: kyllä/ei (1)
                           
                        
                              3.5.6.1
                           
                           
                              Täytäntöönpanoasetuksen (EU) N:o 725/2011 5 artiklassa (luokan M1 ajoneuvot) tai täytäntöönpanoasetuksen (EU) N:o 427/2014 5 artiklassa (luokan N1 ajoneuvot) tarkoitetun verrokkiajoneuvon tyyppi/variantti/versio (tapauksen mukaan)”
                           
                        .
               
            
                  2)
               
               
                  Muutetaan liite IX seuraavasti:
                  
                              a)
                           
                           
                              lisätään EY-vaatimustenmukaisuustodistuksen mallissa olevan I osan sivulla 2 olevan otsakkeen — Ajoneuvoluokka N1 (valmiit ja valmistuneet ajoneuvot) — 49 kohtaan 3, 3.1 ja 3.2 kohta seuraavasti:
                              
                                          ”3.
                                       
                                       
                                          Ekoinnovaatioilla varustettu ajoneuvo: kyllä/ei (1)
                                       
                                    
                                          3.1
                                       
                                       
                                          Ekoinnovaatioiden yleinen koodi (p1):
                                       
                                    
                                          3.2
                                       
                                       
                                          Ekoinnovaatioiden avulla saavutettu hiilidioksidipäästöjen vähentyminen yhteensä (p2) (toistetaan kunkin testatun vertailupolttoaineen osalta):.”
                                       
                                    ;
                           
                        
                              b)
                           
                           
                              lisätään EY-vaatimustenmukaisuustodistuksen mallissa olevan II osan sivulla 2 olevan otsakkeen — Ajoneuvoluokka N1 (keskeneräiset ajoneuvot) — 49 kohtaan 3, 3.1 ja 3.2 kohta seuraavasti:
                              
                                          ”3.
                                       
                                       
                                          Ekoinnovaatioilla varustettu ajoneuvo: kyllä/ei (1)
                                       
                                    
                                          3.1
                                       
                                       
                                          Ekoinnovaatioiden yleinen koodi (p1):
                                       
                                    
                                          3.2
                                       
                                       
                                          Ekoinnovaatioiden avulla saavutettu hiilidioksidipäästöjen vähentyminen yhteensä (p2) (toistetaan kunkin testatun vertailupolttoaineen osalta):”
                                       
                                    .
                           
                        
            
   
      LIITE II
      Muutetaan asetuksen (EY) N:o 692/2008 liitteet I ja XII seuraavasti:
      
                  1)
               
               
                  Muutetaan liite I seuraavasti:
                  
                              a)
                           
                           
                              korvataan 4.3.5.1 kohta seuraavasti:
                              
                                          ”4.3.5.1
                                       
                                       
                                          Ajoneuvotyypissä, joka on varustettu yhdellä tai useammalla asetuksen (EY) N:o 443/2009 12 artiklassa (luokan M1 ajoneuvot) tai asetuksen (EU) N:o 510/2011 12 artiklassa (luokan N1 ajoneuvot) tarkoitetulla ekoinnovaatiolla, ekoinnovaatioiden vaatimustenmukaisuus on osoitettava testein, joista säädetään kyseisen ekoinnovaation tai kyseisten ekoinnovaatioiden hyväksymisestä annetussa yhdessä tai useammassa komission päätöksessä.”
                                       
                                    ;
                           
                        
                              b)
                           
                           
                              korvataan lisäyksessä 3 oleva 3.5.6 ja 3.5.6.1 kohta seuraavasti:
                              
                                          ”3.5.6
                                       
                                       
                                          Asetuksen (EY) N:o 443/2009 12 artiklassa (luokan M1 ajoneuvot) tai asetuksen (EU) N:o 510/2011 12 artiklassa (luokan N1 ajoneuvot) tarkoitettu ekoinnovaatiolla varustettu ajoneuvo: kyllä/ei (*)
                                       
                                    
                                          3.5.6.1
                                       
                                       
                                          Täytäntöönpanoasetuksen (EU) N:o 725/2011 5 artiklassa (luokan M1 ajoneuvot) tai täytäntöönpanoasetuksen (EU) N:o 427/2014 5 artiklassa (luokan N1 ajoneuvot) tarkoitetun verrokkiajoneuvon tyyppi/variantti/versio (**)”
                                       
                                    .
                           
                        
            
                  2)
               
               
                  Muutetaan liite XII seuraavasti:
                  
                              a)
                           
                           
                              korvataan 4.1 ja 4.2 kohta seuraavasti:
                              
                                          ”4.1
                                       
                                       
                                          Täytäntöönpanoasetuksen (EU) N:o 725/2011 11 artiklan 1 kohdan (luokan M1 ajoneuvot) ja täytäntöönpanoasetuksen (EU) N:o 427/2014 11 artiklan 1 kohdan (luokan N1 ajoneuvot) mukaan valmistajan, joka haluaa hyötyä keskimääräisten hiilidioksidipäästöjensä vähentymisestä sen myötä, että yksi tai useampi ajoneuvoon asennettu ekoinnovaatio on tuottanut hiilidioksidisäästöjä, on haettava hyväksyntäviranomaiselta EY-tyyppihyväksyntätodistusta ekoinnovaatiolla varustetun ajoneuvon osalta.
                                       
                                    
                                          4.2
                                       
                                       
                                          Hiilidioksidipäästöjen vähentyminen ekoinnovaatiolla varustetussa ajoneuvossa on tyyppihyväksyntää varten määritettävä menettelyllä ja testimenetelmällä, jotka määritetään ekoinnovaation hyväksymisestä annetussa komission päätöksessä, täytäntöönpanoasetuksen (EU) N:o 725/2011 10 artiklan (luokan M1 ajoneuvot) tai täytäntöönpanoasetuksen (EU) N:o 427/2014 10 artiklan (luokan N1 ajoneuvot) mukaisesti.”
                                       
                                    ;
                           
                        
                              b)
                           
                           
                              korvataan 4.4 kohta seuraavasti:
                              
                                          ”4.4
                                       
                                       
                                          Tyyppihyväksyntää ei myönnetä, jos ekoinnovaatioajoneuvon tuottama päästöjen vähentyminen ei ole vähintään 1 g hiilidioksidia/km suhteessa täytäntöönpanoasetuksen (EU) N:o 725/2011 5 artiklassa (luokan M1 ajoneuvot) tai täytäntöönpanoasetuksen (EU) N:o 427/2014 5 artiklassa (luokan N1 ajoneuvot) tarkoitettuun verrokkiajoneuvoon.”